Flere hundrede nysgerrige borgere var mødt op søndag for at se Nordjyllands første sikrede institution.

På fredag indvies den sikrede døgninstitution Kompasset i Brønderslev, som er et nyt tilbud til unge kriminelle. Men allerede søndag kunne nysgerrige kigge ind bag dobbelthegnet. Flere hundrede lokale havde valgt at bruge dagen på at besøge døgninstitutionen, der kommer til at rumme otte unge kriminelle ad gangen. Kompasset får en bemanding på godt 30 ansatte, og det drives af Region Nordjylland. Alle vinduer er sikret med tremmer, og der er højt hegn omkring institutionen. Alle landets kommuner vil kunne benytte sig af institutionen.